Μηχανικός μεταφορέας

Με τον γενικό όρο στον πληθυντικό μηχανικοί μεταφορείς ή συστήματα συνεχούς μεταφοράς χαρακτηρίζεται μια μεγάλη ποικιλία μηχανικών μέσων που χρησιμοποιούνται για τη "συνεχή μετακίνηση" διαφόρων υλικών - προϊόντων, που έχουν ευρεία εφαρμογή κυρίως σε βιομηχανικές, γεωργικές και αποθηκευτικές εγκαταστάσεις, καθώς και σε χώρους φορτοεκφορτώσεων. Τα δε υλικά που μεταφέρονται μέσω αυτών μπορεί να είναι εμπορεύματα, γεωργικά προϊόντα, πρώτες ύλες, μεταλλεύματα κ.λπ., είτε συσκευασμένα είτε σε χύδην (χύμα) κατάσταση.

Διάκριση 
Οι Μηχανικοί μεταφορείς ποικίλουν τόσο κατά μέγεθος, όσο κυρίως κατά σύστημα (τρόπο) μεταφοράς, που μπορεί να καλύπτουν απόσταση από μερικά εκατοστόμετρα μέχρι και πολλά χιλιόμετρα. Ανάλογα του τρόπου (συστήματος) μεταφοράς οι μηχανικοί μεταφορείς διακρίνονται στους ακόλουθους γενικούς τύπους:
 Βαρυτικοί κυλισιομεταφορείς
 Δονητικοί μεταφορείς
 Εναέριοι μεταφορείς
 Επιδαπέδιοι μεταφορείς
 Καδομεταφορείς
 Κοχλιομεταφορείς
 Κυλιόμενοι τάπητες
 Περίκλειστοι λεπιδοφόροι μεταφορείς
 Πνευματικοί μεταφορείς
 Πτερυγιοφόροι μεταφορείς
 Ραβδωτοί μεταφορείς
 Ταινιομεταφορείς

Σημειώνεται ότι στη πράξη σ΄ ένα ολοκληρωμένο σύστημα μεταφοράς μπορεί να προσαρμόζονται δύο ή και περισσότερα είδη μηχανικών μεταφορέων από την αρχή μέχρι το τέλος του συστήματος. Στη δεκαετία του 1960 εμφανίστηκαν και οι λεγόμενοι "αερόστρωμνοι μεταφορείς" που είχαν μορφή εξέδρας εφοδιασμένη στο κάτω μέρος με ακροφύσια αέρος, παρέχοντας έτσι τη δυνατότητα μετεώρισης. Επίσης κάποια είδη των μηχανικών μεταφορέων μπορεί να φέρονται σε κινητές βάσεις ή και να αποτελούν μόνιμο εξοπλισμό μέσων μεταφοράς, ειδικότερα πλοίων, όπως χαρακτηριστική είναι η περίπτωση των βυθοκόρων.

Πηγές 
 "Εγκυκλοπαίδεια Πάπυρος Larousse Britannica" τομ.42ος, σελ.33-34.

Μεταφορικές υποδομές
 

ca:Cinta transportadora
da:Rullebånd
de:Förderanlage
en:Conveyor system
es:Cinta transportadora
fa:کانوایر
fi:Kuljetin
fr:Bande transporteuse
he:מסוע
ja:ベルトコンベア
pl:Przenośnik
ru:Конвейер
sk:Dopravník
sv:Band (transport)
uk:Конвеєр